Framesby staatmakers in op-muurbalspanne | Muurbal | W Rauch | News | Hoërskool Framesby, Afrikaans, Port Elizabeth
June 08, 2018 | BY W Rauch
Oor die jare het Framesby diep spore getrap in Oostelike Provinsie-muurbal en verskeie nasionale verteenwoordigers opgelewer. Elke jaar lewer ons ook heelwat provinsiale spelers. Vanjaar is geen uitsondering nie, en ons is baie trots op drie van ons spelers wat opgeneem is in verskillende OP-spanne wat aan nasionale toernooie gaan deelneem.
Anli Thiel is opgeneem in die O/19-span wat in die Paarl gaan deelneem, terwyl Lourens van Niekerk en Denise van der Spuy beide in die OP O/14-span opgeneem is. Wat Johannesburg toe reis. Lourens is ook onlangs aangewys as die OP O/14 Kampioen vir 2018. Baie geluk en sterkte met die toernooie